Diari Oficial de la Generalitat Valenciana


Sumari del DOGV 7579, del 27-07-2015 (2015/6796)

RESOLUCIÓ de 24 de juliol de 2015, del president de la Generalitat, per la qual es delega l'exercici de la potestat sancionadora en matèria d'espectacles públics, activitats recreatives i establiments públics, en la persona titular de la Direcció General de l'Agència de Seguretat i Resposta a les Emergències.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7579

Data del DOGV
:   27-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6796


Data del document
:   24-07-2015

Organisme emissor
:   Presidència de la Generalitat

Tipus de document
:   Resolució

RESOLUCIÓ de 24 de juliol de 2015, del president de la Generalitat, per la qual es delega l'exercici de la potestat sancionadora en matèria d'espectacles públics, activitats recreatives i establiments públics, en la persona titular de la Direcció General de l'Agència de Seguretat i Resposta a les Emergències. [2015/6796]  
Pel Decret 7/2015, de 29 de juny, del president de la Generalitat, modificat pel Decret 10/2015, de 6 de juliol, s'han assignat a la Presidència de la Generalitat les competències en matèria d'interior, integrant-se en el dit àmbit les relacionades amb espectacles públics, activitats recreatives i establiments públics.  
Raons d'eficàcia administrativa fan oportú delegar en la persona titular de la Direcció General de l'Agència de Seguretat i Resposta a les Emergències, l'exercici de la potestat sancionadora, quan, en virtut de la norma sectorial aplicable, el mateix corresponga al president de la Generalitat. Idèntiques raons aconsellen la delegació de la resolució dels recursos de reposició contra les resolucions que s'hagen dictat en l'exercici de la facultat delegada.  
En virtut d'això, i de conformitat amb el que disposen els articles 12.2, 28, per analogia, i 63 de la Llei del Consell; i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
  
Primer  
1. Delegar en la persona titular de la Direcció General de l'Agència de Seguretat i Resposta a les Emergències l'exercici de la potestat sancionadora, en matèria d'espectacles públics, activitats recreatives i establiments públics, quan, en virtut de la Llei 14/2010, de 3 de desembre, d'Espectacles Públics, Activitats Recreatives i Establiments Públics,el mateix corresponga al president de la Generalitat como a cap del departament competent en la dita matèria.  
  
2. Delegar en la persona titular de la Direcció General de l'Agència de Seguretat i Resposta a les Emergències la resolució dels recursos de reposició que corresponga al president de la Generalitat, contra actes dictats per esta en l'exercici de les facultats que es deleguen en la present resolució.  
  
Segon  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que estableix l'article 63.5 de la Llei del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les atribucions delegades en la present resolució podran ser avocades, en els termes i amb els requisits que estableix l'article 14 d'esta última norma.  
  
Tercer  
En tots aquells supòsits en què es faça ús de la present delegació, haurà de fer-se constar expressament en la resolució o acte que s'adopte, i es consideraran dictades per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Quart  
Esta resolució produirà efectes des del mateix dia que es publique en el Diari Oficial de la Comunitat Valenciana.  
  
València, 24 de juliol de 2015  
  
El president de la Generalitat,  
XIMO PUIG I FERRER